ชี้น้ำท่วมใต้ ซัดเสียหาย 2.7หมื่นล.
ทหารไทยประเมินท่วมใต้เสียหาย 2.7 หมื่นล้าน สวนยางพารากระทบสุด
17 ม.ค. 2560

ทหารไทยประเมินท่วมใต้เสียหาย 2.7 หมื่นล้าน สวนยางพารากระทบสุด
นายนริศ สถาผลเดชา ผู้อำนวยการอาวุโส ศูนย์วิเคราะห์เศรษฐกิจ ทีเอ็มบี ธนาคารทหารไทย เปิดเผยว่า ได้ประเมินผลกระทบน้ำท่วมภาคใต้ ตั้งแต่วันที่ 2 ม.ค.ที่ผ่านมา สร้างความเสียหายต่อเศรษฐกิจทั้งพืชเศรษฐกิจ ประมง เพาะเลี้ยงสัตว์น้ำ และธุรกิจท่องเที่ยวเสียหาย 2.74 หมื่นล้านบาท โดยชาวสวนยางพาราได้รับผลกระทบมากที่สุด เพราะน้ำท่วมทำให้การขนส่งถูกตัดขาด ผลผลิตยางลดลง 2.81 แสนตัน หรือ 6.3% ของปริมาณยางทั่วประเทศ คิดเป็นเม็ดเงิน 19,124 ล้านบาท รวมทั้งธุรกิจยางแผ่น ยางแท่ง ฯลฯ หยุดผลิตชั่วคราว
สำหรับฟาร์มเลี้ยงกุ้ง คาดว่าผลผลิตกุ้งลดลงกว่า 4,500 ตัน มูลค่าประมาณ 838 ล้านบาท และต้องใช้เวลาประมาณ 3-4 เดือนเพื่อฟื้นฟูการเพาะเลี้ยงกุ้งให้เข้าสู่ภาวะปกติ ส่วนปาล์มน้ำมันคาดผลผลิตลดลงกว่า 5 แสนตัน หรือ 4.8% ของผลผลิตทั้งปีทั่วประเทศ มูลค่า 2,939 ล้านบาท